﻿ Tévhitek: mit ehet a baba igazából? • Anya csak 1 van
Kezdőlap Heti téma Tévhitek: mit ehet a baba igazából?
Egy nagyon érdekes cikket olvastam az Egészség kalauz oldalán arról, hogy mit ehetnek a babák, és főleg hogy sok kisgyermek mit eszik igazából? Mindenkinek nagyon tanulságos lehet a cikk!
Az 1-3 évesek még nem ehetik ugyanazt, mint a felnőttek! A magyar anyák fele nem tudja, hogy az 1-3 évesek még nem ehetik mindig ugyanazt, amit a család többi tagja – derült ki a Magyar Gyermekorvosok Társaságának friss felméréséből.
Az 1-3 éves gyermek nem “kis felnőtt”, fejlődő szervezete még nincs felkészülve a számára cukros, zsíros, sós felnőtt ételekre. Az átmenetinek számító időszakban a gyereket szoktatni kell a megfelelő ételekhez – mondta Szabó László, a Magyar Gyermekorvosok Társasága a sajtó képviselőinek rendezett tájékoztatón Budapesten.
Bár az anyák többsége szeret főzni, csak egynegyedük teszi ezt külön a kicsinek. Az édesanyák leggyakrabban arra hivatkoztak, hogy nincs idejük vagy erejük ilyesmire – ismertette a felmérés eredményeit Zagyva Enikő, a kutatást végző cég munkatársa.
A gyerekek 62 százaléka minden nap, vagy akár naponta többször is kap tehéntejet. A szakmai ajánlás szerint ezzel óvatosan kell bánni, mert fél liter tehéntej már fedezi az egész napi ajánlott fehérjeigényt. “Fél tévhit”, hogy minden reggel és este egy pohár tej kell a gyereknek. Szabó László, a társaság elnöke a szoptatást, vagy az anyatejhez legközelebb álló tejalapú gyerekitalokat, tápszereket ajánlja fogyasztásra.
Előző cikkFelhőtlen kikapcsolódás Szigetköz szívében
Következő cikkAnyatalálka… mert anya is számít!